|  |  |
| --- | --- |
| **Fagerenget Montessoriskole** | |
| Her er en link til en brosjyre som forteller om Montessori, en utdanning for fremtiden, laget av Montessori Norge:  <https://montessorinorge.no/wp-content/uploads/2019/10/Informasjonsbrosjyre-Montessori-2019-bokmål.pdf> | |
| **Skoleuka** | Vi har skole mandag til torsdag fra kl. 8.30- 15.00. Fredager er det skolefri. Det er leksehjelp på fredager, og mulighet for SFO. |
| **Skoleskyss** | Alle elever har rett på gratis skoleskyss innad i kommunen innenfor bestemte avstander. I inneværende skoleår blir det benyttet taxi for de av elevene som bor i Botngård og Olden, og elevene som bor på Lysøya, Rømmen eller Lysøysundet har tatt skolebussen som går til Botngård via Fagerenget Montessoriskole.  På Fylkesmannen.no står følgende:  «*Elevar på 2.-10. årstrinn som bur meir enn fire kilometer frå skolen, har rett til gratis skoleskyss. For elevar på 1. årstrinn er skyssgrensa to kilometer. Elevar som har særleg farleg eller vanskeleg skoleveg, har rett til gratis skoleskyss uavhengig av kor langt det er til skolen. I tillegg er det reglar i opplæringslova om skyss for elevar som treng dette på grunn av funksjonshemming eller sjukdom.»* For mer info: [Lang skolevei (udir.no)](https://www.udir.no/regelverk-og-tilsyn/skole-og-opplaring/skyss/elev-i-grunnskolen/lang-skolevei/?path=cehlillcehlimf)[Farlig eller vanskelig skolevei (udir.no)](https://www.udir.no/regelverk-og-tilsyn/skole-og-opplaring/skyss/elev-i-grunnskolen/farlig-skolevei/?path=cehlillcehlimg) |
| **Skole-penger** | I år betaler elevene 300,- kroner pr. måned i skolepenger. |
| **Skole-måltid** | Vi ønsker å servere frokost og lunsj på skolen når covid 19 er under kontroll. |
| **Basseng/ bibliotek/ ishall** | Alle elevene fra 1.-7. har basseng annenhver uke hele året gjennom. De blir delt i grupper, og det byttes på om det er bibliotek, ishall eller andre aktiviteter for gruppene som ikke er i bassenget. |
| **SFO** | Skolen har et SFO- tilbud før og etter skolen, samt på fredager. Når det er planleggingsdager eller skolefri er det ikke SFO. |
| **Leksehjelp** | Leksehjelp er i inneværende skoleår på fredager. |
| **MC900286608[1]Leirskole** | 7. klasse har brukt å dra på leirskole til Momyrstua på vinteren, sammen med de andre 7. klassene i Bjugn.  Mer informasjon kommer senere. |
| **Skole- hjem-samarbeid** | Skolen legger ut informasjon på en lukket facebookgruppe som heter «Foresatte for elever ved Fagerenget Montessoriskole». Her vil det komme fellesmeldinger og informasjon om uteskole, svømming eller annet. I tillegg vil den enkelte kontaktlærer dele ukeplaner og annet på en egen lukket facebookgruppe. Ved personlig informasjon som gjelder den enkelte elev vil dette foregå mellom lærer- foresatte på telefon/ møter. |
| **Facebook** | Følg oss gjerne på facebooksiden vår. |

**Ofte stilte spørsmål**

***Hva er egentlig Montessori?***

På Montessori Norge står det:

«Montessoripedagogikken bygger på et syn hvor barnet er i sentrum. Et syn der sosial, emosjonell, fysisk og intellektuell utvikling anses som like viktige. Et av montessoripedagogikkens viktigste mål er å gi barna en forståelse av hvordan alt i verden henger sammen, derfor sier vi at montessoripedagogikken har et holistisk perspektiv. For å forstå verden, må man se sammenhenger og helheter. Vårt ansvar for å ta vare på den jorden vi lever på, forstå den og respektere den er sentralt i montessoripedagogikken.»

For mer informasjon, gå til nettstedet Montessori Norge: <https://montessorinorge.no/om-montessori/montessoripedagogikk/>

***Har elevene rett på hjelp hos PPT (Praktisk- pedagogisk tjeneste)?***

Ja. Alle elever, både på privat og offentlig skole, har rett på hjelp og støtte fra PPT når det er behov for det.

***Er det dyrt å gå på Montessoriskole?***

Det koster 300,- kroner pr mnd.